Zuma se vervolging van Downer, Maughan uitgestelOudpres. Jacob Zuma, na wie sy stiging in ‘n Twitter-plasing as die aanklaer verwys, in ‘n foto wat op sosiale media gedeel is. (Foto: Twitter) News24-joernalis Karyn Maughan het die Pietermaritzburgse hooggeregshof Maandag gevra dat die saak – waarin sy vra dat oudpres. Jacob Zuma se private vervolging van haar van die hand gewys word – dringend aangehoor word omdat dit in die eerste plek aanhangig gemaak is om haar te teister en te intimideer. Maughan en adv. Billy Downer, die staat se aanklaer in die korrupsiesaak teen die oudpresident, het albei die hof gevra dat Zuma se saak as ŉ misbruik van die hofproses verwerp word. Zuma, wie se 15 maande tronkstraf vir minagting van die hof Vrydag verstryk het (hy was vir die grootste gedeelte hiervan op mediese parool), het met die private vervolging van die twee begin omdat hy meen dat Downer vertroulike inligting oor sy mediese toestand aan Maughan uitgelek het. Remember this day. 10 October 2022. The day a former president, who swore allegiance to the Constitution, is asking a high court to convict and imprison his prosecutor and a journalist. #mediafreedom #democracy pic.twitter.com/aNCicIYxvN — Adriaan Basson (@AdriaanBasson) October 10, 2022 Die saak wentel om ŉ doktersnota wat tydens Zuma se korrupsieverhoor by die hof ingedien is en wat die staat met Maughan, ŉ spesialisverslaggewer, gedeel het. Zuma beskuldig die twee daarvan dat dit ŉ oortreding van die Wet op die Nasionale Vervolgingsgesag (NVG) is. Die nota het deel van hofrekords, wat ook openbare dokumente is, gevorm. The CRIMINALLY Accused Number 1 And 2, Billy Downer And Karyn Maughan, Have Been Instructed By Judge Chili To Return To Court On 2 February 2023 At 09h30. If They Fail To Appear, A Warrant Of Arrest Will Be Issued!!! pic.twitter.com/NS9Rc2Bi6M — Dudu Zuma-Sambudla (@DZumaSambudla) October 10, 2022 Zuma, nou ŉ vry man, het Maandag self die hofverrigtinge bygewoon. Buite die hofgebou het ŉ groep van Zuma se ondersteuners saamgedrom en liedere gesing. Hy het hulle ná die hofverrigtinge toegespreek en self luidkeels gesing. Die regspanne het ooreengekom dat die dringende aansoek om die private vervolging te staak, op 8 en 9 Desember aangehoor sal word. Regter Rishi Seegobin het beslis dat die private vervolging – sou die aansoek om dit te laat skrap misluk – dan op 2 Februarie volgende jaar aangehoor sal word. Dali Mpofu enters the Pietermartizburg High Court. He says he is feeling "great" about the Zuma vs Maughan matter today. @News24 @TeamNews24 pic.twitter.com/0JtO1ajcUx — Kaveel Singh (@kaveels) October 10, 2022